Zuma-ampswoning beskadigPres. Jacob Zuma in 2012 tydens die inwyding van Dube House, voorheen bekend as King’s House. Foto: Flickr/GovernmentZA Bongani Majola, woordvoerder van die presidensie, het gesê Dube House is tydens die onlangse vloede in KwaZulu-Natal beskadig. “Die departement van openbare werke, wat verantwoordelik is vir die ampswonings, ondersoek alternatiewe akkommodasiegeleenthede om te gebruik totdat herstelwerk afgehandel is,” het Majola gesê. Adjunkpresident Cyril Ramaphosa kan ook Dube House gebruik. Pres. Zuma se amptelike ampswoning, Mahlamba Ndlopfu, is in Pretoria, terwyl hy ook kan tuisgaan in Genadendal, wanneer hy in Kaapstad is.